**Se joacă scenarii în fiecare zi**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De când te cunosc îmi iau gândurile foc,

clipele arse-s pierdute-n aşteptare,

carnea-mi tremură, se-nroşeşte-n dorinţe,

mâinile caută ce nu-mi este dat,

inima se zbate între ce este şi ce va fi.

Se joacă scenarii în fiecare zi,

izvoarele pornite-şi unesc apele,

paşii mă poartă pe maluri cu fluturi

pe unde tu treci şi nu se mai vede.

În mine se scutură crinii regali, albine le fură mirosul,

noaptea se va odihni-n tine ca-ntr-o peşteră.

Rădăcini de speranţe prind în trup areal deluros,

nervii îşi caută o linişte a lor, stau la pândă,

aşteaptă momentul când florile leagă fruct

şi umbra ta urcă pe trepte.

Pe când totul se va împlini cum se scrie,

poeme se vor naşte din cuvinte alese

convingere topită-n credinţă.

În sufletul meu vor poposi

dimineţi cu păsări cântătoare.